stanford-oval/wikipedia huggingface dataset:
פתוח
פורמט והפצה

הפגישות מצולמות, ככלל, בשוט אחד וללא חיתוכים; הן מתקיימות בקליניקה ומדמות פגישה עם יועצת רגשית. לרוב משתתפת בשיחה, לצד ברזל והאורחת המספרת על חוויותיה, גם אשת מקצוע מהתחום הרלוונטי.
התוכנית משודרת בערוץ הידברות (yes, HOT, פרטנר tv, סלקום tv), ערוץ צופיה, אתר הידברות ובדף הפייסבוק וערוץ היוטיוב של הידברות.
נושאי התכנית

בין הנושאים שנדונו בפרקי הסדרה: מערכות יחסים רעילות, נרקיסיזם במשפחה, חברות הרסנית, פגיעות מיניות, שידוכים לחרדים, רווקות מאוחרת, חרם חברתי, טראומות מתמשכות, אובססיות מחשבתיות, יחסי אמהות ובנות, יחסי חמיות וכלות, דיכאונות, דיכאון אחרי לידה, לידות שקטות, גירושין, ניכור הורי, פרק ב', הפרעה דו-קוטבית, תסמונת טורט, הפרעת אישיות גבולית, ביטחון עצמי מחוק, התעללות רגשית של הורים בילדים, אוטיזם, הפרעות אכילה, אנדומטריוזיס, התמכרויות וחרדות.
הערות שוליים

↑  פתוח עם אפרת ברזל, באתר ערוץ הידברות
 פתוח עם אפרת ברזל על מוגנות ילדים, סרטון  באתר יוטיוב
עונת 2013/2014 ב-NBA

| --- | --- |
 תאריך התחלה:  29 באוקטובר 2013
 תאריך סיום:  15 ביוני 2014
 מספר קבוצות:  30
 מספר משחקים לקבוצה:  82
 דראפט 2013
 בחירה ראשונה:  אנתוני בנט
 על ידי:  קליבלנד קאבלירס
 העונה הסדירה
 המאזן הטוב ביותר:  סן אנטוניו ספרס
 MVP של העונה הסדירה:  קווין דוראנט (אוקלהומה סיטי)
 מלך הסלים:  קווין דוראנט (אוקלהומה סיטי)
 הפלייאוף
 אלופת המזרח:  מיאמי היט
 אלופת המערב:  סן אנטוניו ספרס
 סדרת הגמר
 אלופה:  סן אנטוניו ספרס
 MVP של סדרת הגמר:  קוואי לאונרד
 → 2012/20132014/2015 ←
 
עונת 2013/2014 היא העונה ה-68 של ליגת ה-NBA. סן אנטוניו ספרס זכתה בתואר האליפות החמישי שלה לאחר שניצחה בסדרת הגמר את מיאמי היט בתוצאה 1–4. קוואי לאונרד זכה בתואר ה-MVP של סדרת הגמר. ל-MVP של העונה הסדירה בעונה זו נבחר קווין דוראנט שהוליך את קבוצתו, אוקלהומה סיטי ת'אנדר, למאזן השני בטיבו בליגה (59-23), והוכתר כמלך הסלים של ה-NBA עם 32 נקודות בממוצע למשחק.
בתחילת עונת 2013/2014 שינתה ניו אורלינס הורנטס את שמה לניו אורלינס פליקנס, ושארלוט בובקאטס חזרה לכינויה עד עונת 2001/2002 - שארלוט הורנטס. בעונה זו גם חזר מבנה משחקי הגמר שהונהג עד שנת 1984, ובו סדר המשחקים הוא 2-2-1-1-1 (הקבוצה בעלת יתרון הביתיות מארחת את משחקים 1, 2, 5 ו-7 והיריבה מארחת את משחקים 3, 4 ו-6) במקום שיטת 2-3-2 שהונהגה במשחקי הגמר בין 1985 ל-2013.
הליגה רשמה מספר שיא של 92 שחקנים בינלאומיים (שאינם אמריקאים) בעת תחילת העונה הסדירה. כמו כן, סן אנטוניו קבעה שיא של מספר השחקנים הזרים בקבוצה אחת עם עשרה.
ב-1 בפברואר 2014 מונה אדם סילבר באופן רשמי כנציב (קומישינר) ה-NBA כשהחליף בתפקיד את דייוויד סטרן שפרש.
שינויים בסגלי הקבוצות > חילופי מאמנים

| תאריך מינוי> לפני העונה | קבוצה> לפני העונה | מאמן נכנס> לפני העונה | מאמן יוצא> לפני העונה |
| --- | --- | --- | --- |
| 24 באפריל 2013 | קליבלנד קאבלירס | מייק בראון | ביירון סקוט |
| 28 במאי 2013 | פיניקס סאנס | ג'ף הורנסק | לינדסי האנטר |
| 28 במאי 2013 | אטלנטה הוקס | מייק בודנהולצר | לארי דרו |
| 29 במאי 2013 | שארלוט בובקאטס | סטיב קליפורד | מייק דנלאפ |
| 31 במאי 2013 | מילווקי באקס | לארי דרו | ג'ים בוילן |
| 2 ביוני 2013 | סקרמנטו קינגס | מייקל מלון | קית' סמארט |
| 10 ביוני 2013 | דטרויט פיסטונס | מוריס צ'יקס | לורנס פרנק |
| 12 ביוני 2013 | ברוקלין נטס | ג'ייסון קיד | פי. ג'יי. קרליסימו |
| 25 ביוני 2013 | דנוור נאגטס | בראיין שואו | ג'ורג' קארל |
| 25 ביוני 2013 | לוס אנג'לס קליפרס | דוק ריברס | ויני דל נגרו |
| 27 ביוני 2013 | ממפיס גריזליס | דייוויד ייגר | ליונל הולינס |
| 3 ביולי 2013 | בוסטון סלטיקס | בראד סטיבנס | דוק ריברס |
| 14 באוגוסט 2013 | פילדלפיה 76' | ברט בראון | דאג קולינס |
במהלך העונה
| 9 בפברואר 2014 | דטרויט פיסטונס | ג'ון לוייר | מוריס צ'יקס |
שינויים בסגלי הקבוצות > מעברי שחקנים בולטים > שחקנים שפרשו מה-NBA

גרנט היל הודיע על פרישה ב-1 ביוני 2013.
ג'ייסון קיד הודיע על פרישה ב-3 ביוני 2013.
טרייסי מקגריידי הודיע על פרישה ב-26 באוגוסט 2013.
ג'וואן הווארד הודיע על פרישה ב-28 בספטמבר 2013.
אלן אייברסון הודיע על פרישה ב-30 באוקטובר 2013.
מייקל רד הודיע על פרישה ב-6 בנובמבר 2013.
שינויים בסגלי הקבוצות > מעברי שחקנים בולטים > שחקנים חופשיים

ב-10 ביולי 2013 עבר אל ג'פרסון לשארלוט בובקאטס (מיוטה ג'אז).
ב-10 ביולי 2013 עבר פול מילסאפ לאטלנטה הוקס (מיוטה ג'אז).
ב-10 ביולי 2013 עבר ג'וש סמית' לדטרויט פיסטונס (מאטלנטה הוקס).
ב-11 ביולי 2013 עבר גל מקל לדאלאס מאבריקס (ממכבי חיפה).
ב-13 ביולי 2013 עבר דווייט הווארד ליוסטון רוקטס (מלוס אנג'לס לייקרס).
ב-16 ביולי 2013 עבר עומרי כספי ליוסטון רוקטס (מקליבלנד קאבלירס).
ב-19 ביולי 2013 עבר אנדרו ביינום לקליבלנד קאבלירס (מפילדלפיה 76').
ב-23 ביולי 2013 עבר מונטה אליס לדאלאס מאבריקס (ממילווקי באקס).
שינויים בסגלי הקבוצות > מעברי שחקנים בולטים > טריידים

ב-10 ביולי 2013 העבירה טורונטו ראפטורס את אנדראה ברניאני לניו יורק ניקס בתמורה למרכוס קמבי, סטיב נובאק, קוונטין ריצ'רדסון, בחירת סיבוב ראשון ושתי בחירות סיבוב שני בדראפט.
ב-10 ביולי 2013 הושלם טרייד משולש ששלח את אריק בלדסו וקארון באטלר (מהקליפרס) לפיניקס סאנס, את ג'ארד דאדלי (מפיניקס) וג'יי. ג'יי. רדיק (ממילווקי) ללוס אנג'לס קליפרס ושתי בחירות סיבוב שני בדראפט (אחת מפיניקס ואחת מהקליפרס) למילווקי באקס.
ב-10 ביולי 2013 הושלם טרייד משולש ששלח את אנדרה איגודלה (מדנוור) וקווין מרפי (מיוטה) לגולדן סטייט ווריורס, את רנדי פוי (מיוטה) ובחירת סיבוב שני בדראפט (מגולדן סטייט) לדנוור נאגטס ואת ריצ'רד ג'פרסון, אנדריס ביידרינש, ברנדון ראש, שתי בחירות סיבוב ראשון (מגולדן סטייט) ושלוש בחירות סיבוב שני בדראפט (שתיים מגולדן סטייט ואחת מדנוור) ליוטה ג'אז.
ב-10 ביולי 2013 הושלם טרייד משולש ששלח את טייריק אוונס (מסקרמנטו) וג'ף ווית'י (מפורטלנד) לניו אורלינס פליקנס, את גריבס ואסקז (מניו אורלינס) ושתי בחירות סיבוב שני בדראפט (מפורטלנד) לסקרמנטו קינגס ואת רובין לופז וטרל האריס (מניו אורלינס) לפורטלנד טרייל בלייזרס.
ב-11 ביולי 2013 הושלם טרייד משולש ששלח את קווין מרטין (מאוקלהומה סיטי) למינסוטה טימברוולבס, את זכויות הדראפט על שימון שבצ'ק (ממילווקי) לאוקלהומה סיטי ת'אנדר ואת לוק רידנאוור ובחירת סיבוב שני בדראפט (ממינסוטה) למילווקי באקס.
ב-12 ביולי 2013 העבירה בוסטון סלטיקס את קווין גארנט, פול פירס, ג'ייסון טרי ודי ג'יי וייט לברוקלין נטס בתמורה לג'רלד וולאס, כריס האמפריז, מרשון ברוקס, כריס ג'וזף, קית' בוגאנס ושלוש בחירות סיבוב ראשון בדראפט.
ב-12 ביולי 2013 העבירה פילדלפיה 76' את ג'רו הולידיי ופייר ג'קסון לניו אורלינס פליקנס עבור נרלנס נואל ובחירת סיבוב ראשון בדראפט.
ב-31 ביולי 2013 העבירה דטרויט פיסטונס את ברנדון נייט, כריס מידלטון וסלאבה קראבצוב למילווקי באקס עבור ברנדון ג'נינגס.
ב-25 באוקטובר 2013 העבירה פיניקס סאנס את מרצ'ין גורטאט, קנדל מארשל, שאנון בראון ומלקולם לי לוושינגטון ויזארדס עבור אמקה אוקפור.
ב-9 בדצמבר 2013 העבירה טורונטו ראפטורס את רודי גיי, ארון גריי וקווינסי אייסי לסקרמנטו קינגס עבור גריבס ואסקז, ג'ון סלמונס, פטריק פטרסון וצ'אק הייז.
ב-7 בינואר 2014 העבירה שיקגו בולס את לואול דנג לקליבלנד קאבלירס עבור אנדרו ביינום, בחירת סיבוב ראשון ושתי בחירות סיבוב שני בדראפט.
אולסטאר

סוף שבוע האולסטאר של שנת 2014 נערך באולמה של ניו אורלינס פליקנס, הסמות'י קינג סנטר שבניו אורלינס, לואיזיאנה. הוא החל ב-14 בפברואר 2014 והסתיים במשחק האולסטאר ב-16 בפברואר.
אולסטאר > משחק האולסטאר

המאמנים במשחק האולסטאר היו פרנק ווגל מאינדיאנה פייסרס המזרחית וסקוט ברוקס מאוקלהומה סיטי ת'אנדר המערבית שהחזיקו במאזן הטוב ביותר במחוז שלהן. את החמישיות למשחק האולסטאר בחרו האוהדים ואת השחקנים המחליפים בחרו המאמנים בליגה. בהצבעת הקהל לשחקני החמישייה הוביל לברון ג'יימס ממיאמי היט שקיבל 1,416,419 קולות. קובי בראיינט מלוס אנג'לס לייקרס נבחר לפתוח בחמישיית המערב אך נעדר מהמשחק עצמו בשל פציעה, והוחלף על ידי כוכב הקבוצה המקומית אנתוני דייוויס. במשחק עצמו ניצחה קבוצת המזרח בתוצאה 155–163. ל-MVP של משחק האולסטאר נבחר קיירי אירווינג מקליבלנד קאבלירס שקלע 31 נקודות ומסר 14 אסיסטים.
נפצע ^- קובי בראיינט נעדר מהמשחק בשל פציעה.
החליף ^- אנתוני דייוויס החליף בסגל המערב את קובי בראיינט.
פתח ^- סקוט ברוקס בחר להעלות את ג'יימס הארדן בחמישיית המערב במקומו של בראיינט.
| 0 | 1 | 2 | 3 | 4 |
| --- | --- | --- | --- | --- |
| 16 בפברואר 2014 | מזרח | 163 - 155 | מערב | סמות'י קינג סנטר, ניו אורלינס |
|  | מובילים לפי קטגוריה: | מובילים לפי קטגוריה: | מובילים לפי קטגוריה: | צופים: 14,727 |
|  | נק': אירווינג - 31 ריב': ג'יימס - 7 אס': אירווינג - 14 |  | נק': דוראנט, גריפין - 38 כ"א ריב': הווארד - 11 אס': פול - 13 |  |
אולסטאר > אירועים נוספים

משחק הכוכבים העולים ("Rising Stars Challenge") - במשחק בו השתתפו רוקיז ושחקנים בעונתם השנייה ב-NBA שחולקו לשתי קבוצות, ניצחה "קבוצת היל" את "קבוצת ובר" בתוצאה 136–142. 
ל-MVP של המשחק נבחר אנדרה דראמונד מ"קבוצת היל" לאחר שקלע 30 נקודות והוריד 25 ריבאונדים.
תחרות השלשות - זכה מרקו בלינלי מסן אנטוניו ספרס, שהתמודד בגמר מול דמיאן לילארד (פורטלנד טרייל בלייזרס), סטפן קרי (גולדן סטייט ווריורס) וקווין לאב (מינסוטה טימברוולבס).
תחרות ההטבעות - זכה ג'ון וול מוושינגטון ויזארדס, כחלק מ"קבוצת המזרח" שכללה גם את פול ג'ורג' (אינדיאנה פייסרס) וטרנס רוס (טורונטו ראפטורס).
אתגר הכישורים - זכו דמיאן לילארד מפורטלנד טרייל בלייזרס וטריי ברק מיוטה ג'אז.
תחרות השוטינג סטארס - ניצחה "קבוצת בוש" שכללה את כריס בוש, דומיניק וילקינס וסוין קאש. בוש, וילקינס וקאש ניצחו בתחרות השוטינג סטארס גם האולסטאר של 2013 ו-2015.
משחק הסלבריטאים- ניצחה קבוצת המזרח את קבוצת המערב. קווין הארט נבחר ל-MVP של המשחק.
העונה הסדירה

‏*כוכבית מסמנת קבוצה שסיימה ראשונה בבית שלה.
טורונטו דורגה מעל שיקגו מאחר שהיא סיימה במקום הראשון בבית האטלנטי, בעוד שיקגו סיימה במקום השני בבית המרכזי.
וושינגטון דורגה מעל ברוקלין בשל יתרון 0–3 במפגשים הישירים בין הקבוצות.
יוסטון דורגה מעל פורטלנד בשל יתרון 1–3 במפגשים הישירים בין הקבוצות.
העונה הסדירה > סטטיסטיקה

| קטגוריה | שחקן | קבוצה | ערך |
| --- | --- | --- | --- |
| נקודות למשחק | קווין דוראנט | אוקלהומה סיטי ת'אנדר | 32.0 |
| ריבאונדים למשחק | דיאנדרה ג'ורדן | לוס אנג'לס קליפרס | 13.6 |
| אסיסטים למשחק | כריס פול | לוס אנג'לס קליפרס | 10.7 |
| חטיפות למשחק | כריס פול | לוס אנג'לס קליפרס | 2.4 |
| חסימות למשחק | אנתוני דייוויס | ניו אורלינס פליקנס | 2.8 |
| איבודים למשחק | סטפן קרי | גולדן סטייט ווריורס | 3.8 |
| עבירות למשחק | דמרקוס קאזינס | סקרמנטו קינגס | 3.8 |
| דקות למשחק | כרמלו אנתוני | ניו יורק ניקס | 38.7 |
| אחוזים מהשדה | דיאנדרה ג'ורדן | לוס אנג'לס קליפרס | 67.6% |
| אחוזים מהקו | בריאן רוברטס | ניו אורלינס פליקנס | 94.0% |
| אחוזים לשלוש | קייל קורבר | אטלנטה הוקס | 47.2% |
| נקודות מדד למשחק | קווין דוראנט | אוקלהומה סיטי ת'אנדר | 29.9 |
| דאבל דאבלים | קווין לאב | מינסוטה טימברוולבס | 65 |
| טריפל דאבלים | לאנס סטיבנסון | אינדיאנה פייסרס | 5 |
העונה הסדירה > שיאים למשחק

| קטגוריה | שחקן | קבוצה | ערך |
| --- | --- | --- | --- |
| נקודות | כרמלו אנתוני | ניו יורק ניקס | 62 |
| ריבאונדים | טימופיי מוזגוב | דנוור נאגטס | 29 |
| אסיסטים | ראז'ון רונדו | בוסטון סלטיקס | 18 |
| אסיסטים | ברנדון ג'נינגס | דטרויט פיסטונס | 18 |
| חטיפות | מייקל קרטר-ויליאמס | פילדלפיה 76' | 9 |
| חסימות | דיאנדרה ג'ורדן | לוס אנג'לס קליפרס | 9 |
| חסימות | אנתוני דייוויס | ניו אורלינס פליקנס | 9 |
| שלשות | טרנס רוס | טורונטו ראפטורס | 10 |
| שלשות | ג'ו ג'ונסון | ברוקלין נטס | 10 |
| שלשות | סי. ג'יי. מיילס | קליבלנד קאבלירס | 10 |
| שלשות | צ'נדלר פארסונס | יוסטון רוקטס | 10 |
| שלשות | טרבור אריזה | וושינגטון ויזארדס | 10 |
| שלשות | ג'יי. אר. סמית' | ניו יורק ניקס | 10 |
פרסים

MVP של העונה הסדירה - קווין דוראנט, אוקלהומה סיטי ת'אנדר
שחקן ההגנה של העונה - ג'ואקים נואה, שיקגו בולס
רוקי העונה - מייקל קרטר-ויליאמס, פילדלפיה 76'
השחקן השישי של העונה - ג'מאל קרופורד, לוס אנג'לס קליפרס
השחקן המשתפר של העונה - גוראן דרגיץ', פיניקס סאנס
מאמן העונה - גרג פופוביץ', סן אנטוניו ספרס
מנהל העונה - אר. סי. ביופורד, סן אנטוניו ספרס
פרס הספורטיביות - מייק קונלי, ממפיס גריזליס
פרס האזרחות - לואול דנג, קליבלנד קאבלירס
פרס השחקן הקבוצתי - שיין באטייה, מיאמי היט
פרסים > פרסים עונתיים

חמישיות העונה
| החמישייה הראשונה | החמישייה השנייה | החמישייה השלישית |
| --- | --- | --- |


| כריס פול (קליפרס) | טוני פארקר (סן אנטוניו) | דמיאן לילארד (פורטלנד) |
| ג'יימס הארדן (יוסטון) | סטפן קרי (גולדן סטייט) | גוראן דרגיץ' (פיניקס) |
| לברון ג'יימס (מיאמי) | בלייק גריפין (קליפרס) | פול ג'ורג' (אינדיאנה) |
| קווין דוראנט (אוקלהומה) | קווין לאב (מינסוטה) | למרכוס אולדרידג' (פורטלנד) |
| ג'ואקים נואה (שיקגו) | דווייט הווארד (יוסטון) | אל ג'פרסון (שארלוט) |
חמישיות ההגנה
| החמישייה הראשונה | החמישייה השנייה |
| --- | --- |


כריס פול (קליפרס): פטריק בוורלי (יוסטון)
אנדרה איגודלה (גולדן סטייט): ג'ימי באטלר (שיקגו)
פול ג'ורג' (אינדיאנה): קוואי לאונרד (סן אנטוניו)
סרז' איבקה (אוקלהומה): לברון ג'יימס (מיאמי)
ג'ואקים נואה (שיקגו): רוי היברט (אינדיאנה)
חמישיות הרוקיז
| החמישייה הראשונה | החמישייה השנייה |
| --- | --- |


מייקל קרטר-ויליאמס (פילדלפיה): יאניס אדטוקומבו (מילווקי)
טריי ברק (יוטה): קלי אוליניק (בוסטון)
ויקטור אולדיפו (אורלנדו): קודי זלר (שארלוט)
טים הארדוויי (ניו יורק): גורג'י ג'נג (מינסוטה)
מייסון פלאמלי (ברוקלין): סטיבן אדמס (אוקלהומה)
פרסים > פרסים חודשיים

| חודש | שחקן החודש> מזרח | שחקן החודש> מערב | רוקי החודש> מזרח | רוקי החודש> מערב | מאמן החודש> מזרח | מאמן החודש> מערב |
| --- | --- | --- | --- | --- | --- | --- |
| אוקטובר - נובמבר | פול ג'ורג' (אינדיאנה) | קווין דוראנט (אוקלהומה) | מייקל קרטר-ויליאמס (פילדלפיה) | בן מקלמור (סקרמנטו) | פרנק ווגל (אינדיאנה) | טרי סטוטס (פורטלנד) |
| דצמבר | לברון ג'יימס (מיאמי) | קווין דוראנט (אוקלהומה) | ויקטור אולדיפו (אורלנדו) | טריי ברק (יוטה) | דוויין קייסי (טורונטו) | ג'ף הורנסק (פיניקס) |
| ינואר | כרמלו אנתוני (ניו יורק) | קווין דוראנט (אוקלהומה) | מייקל קרטר-ויליאמס (פילדלפיה) | טריי ברק (יוטה) | ג'ייסון קיד (ברוקלין) | דייוויד ייגר (ממפיס) |
| פברואר | לברון ג'יימס (מיאמי) | בלייק גריפין (קליפרס) | ויקטור אולדיפו (אורלנדו) | ניק קלאת'ס (ממפיס) | אריק ספולסטרה (מיאמי) | קווין מקהייל (יוסטון) |
| מרץ | אל ג'פרסון (שארלוט) | קווין דוראנט (אוקלהומה) | מייקל קרטר-ויליאמס (פילדלפיה) | גורג'י ג'נג (מינסוטה) | ג'ייסון קיד (ברוקלין) | גרג פופוביץ' (סן אנטוניו) |
| אפריל | אל ג'פרסון (שארלוט) | סטפן קרי (גולדן סטייט) | מייקל קרטר-ויליאמס (פילדלפיה) | טריי ברק (יוטה) | סטיב קליפורד (שארלוט) | דייוויד ייגר (ממפיס) |
הערות שוליים

↑  סיכום דראפט 2013, nba.com
↑  הדראפט האחרון שמנהל דייוויד סטרן, nba.com
↑  גרנט היל פורש מכדורסל: "נהניתי, אבל הספיק לי", באתר וואלה, 2 ביוני 2013
↑  ג'ייסון קיד הודיע על פרישה מכדורסל בגיל 40, באתר וואלה, 3 ביוני 2013
↑  הלוזר של היכל התהילה: טרייסי מקגריידי פורש מה-NBA, באתר וואלה, 28 באוגוסט 2013
↑  ג'ואן הווארד מודיע על פרישה, באתר hothothoops.com
↑  פילדלפיה 76' "תפריש" את הגופייה של אלן אייברסון, באתר וואלה, 27 בנובמבר 2013
↑  ירד כמו גדול: מייקל רד פורש מכדורסל, באתר וואלה, 7 בנובמבר 2013
1 2  יאל ג'פרסון סיכם בשארלוט, ג'יי אר סמית' נשאר בניקס, באתר וואלה, 4 ביולי 2013
1 2  ערן סורוקה, אנדרו ביינום מצטרף לקליבלנד, באתר nrg‏, 11 ביולי 2013
↑  דיווח: ג'וש סמית' חתם לארבע שנים בדטרויט, באתר וואלה, 6 ביולי 2013
↑  גל מקל הוצג בדאלאס: "גאה שלישראל שני נציגים ב-NBA", באתר וואלה, 10 ביולי 2013
↑  דווייט הווארד הודיע: "בחרתי ביוסטון", באתר וואלה, 6 ביולי 2013
↑  עומרי כספי סיכם ביוסטון רוקטס, באתר וואלה, 6 ביולי 2013
↑  דיווח: מונטה אליס סגר בדאלאס מאבריקס, באתר וואלה, 12 ביולי 2013
↑  ברניאני בניקס, ווסט האריך את חוזהו בפייסרס, באתר ONE‏, 2 ביולי 2013
↑  הווארד נפגש עם דאלאס והלייקרס, רדיק עבר לקליפרס, באתר וואלה, 3 ביולי 2013
↑  אנדרה איגודלה נשלח בטרייד לגולדן סטייט, nba.com
↑  NBA: וורלד פיס שוחרר מהלייקרס, קירילנקו בברוקלין, באתר וואלה, 12 ביולי 2013
↑  פול פירס: "יש כאן את כל המצרכים לאליפות", באתר וואלה, 18 ביולי 2013
↑  הפתעה בדראפט ה-NBA: אנתוני בנט נבחר ראשון, באתר וואלה, 28 ביוני 2013
↑  אסף רביץ‏, תקוות גדולות: ניתוח שוק ההעברות ב-NBA, באתר וואלה, 4 באוגוסט 2013
↑  גורטאט עבר לוושינגטון, אוקאפור לפיניקס, באתר וואלה, 26 באוקטובר 2013
↑  אסף רביץ‏, הדרך לגייהינום: המעבר של רודי גיי מטורונטו לסקרמנטו, באתר וואלה, 14 בדצמבר 2013
↑  אנדרו ביינום עובר לבולס, לואל דנג לקליבלנד, באתר וואלה, 7 בינואר 2014
↑  סיכום שבוע האולסטאר 2014, nba.com
| עונות בליגת ה-NBA |
| --- | --- | --- |
| שנות ה-1940 | 1946/1947 • 1947/1948 • 1948/1949 |  |
| שנות ה-1950 | 1949/1950 • 1950/1951 • 1951/1952 • 1952/1953 • 1953/1954 • 1954/1955 • 1955/1956 • 1956/1957 • 1957/1958 • 1958/1959 |  |
| שנות ה-1960 | 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1967 • 1967/1968 • 1968/1969 |  |
| שנות ה-1970 | 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 |  |
| שנות ה-1980 | 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 |  |
| שנות ה-1990 | 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 |  |
| שנות ה-2000 | 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 |  |
| שנות ה-2010 | 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 |  |
| שנות ה-2020 | 2019/2020 (הבועה) • 2020/2021 • 2021/2022 • 2022/2023 • 2023/2024 • 2024/2025 |  |
אנתוני בנט, הבחירה הראשונה בדראפט 2013
קווין דוראנט, ה-MVP של העונה הסדירה
פתון אדום-זנב

| פתון אדום-זנב |
| --- | --- |
 פתון אדום-זנב
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: פתונאים
תת־סדרה:: תרופודה
משפחה:: פתוניים
סוג:: פתון
מין:: פתון אדום-זנב
שם מדעי
 Phaethon rubricauda ‏בודארט, 1783
תחום תפוצה


פתון אדום-זנב (שם מדעי: Phaethon rubricauda) הוא מין עוף ימי ממשפחת הפתוניים המצוי לאורך הימים והאוקיינוסים הטרופיים לאורך האזור האינדו-פסיפי ובין האיים שבהם. הפתון בעל נוצות לבנות ומקור אדום ארוך וסביב עיניו עיטורים שחורים.
מאפיינים

אורך הפתון 95–104 סנטימטר, מוטת כנפיו 111–119 ס"מ ואורך הזנב 30 סנטימטר. משקלו הממוצע מגיע ל-800 גרם. הפתון מזכיר מעט שחפית גדולה, אך הוא שייך לקבוצה אחרת והוא חי רוב זמנו מעל האוקיינוסים. הוא בעל כנפיים ארוכות וזנב זקור בצבע אדום.
הפתון דג סמוך לפני המים דגים ודיונונים שעולים ומזונו המועדף הוא דגים מעופפים או סרדיניים. לעיתים הוא עובד בשיתוף פעולה עם דגים טורפים כמו רעמתניים המובילים אליו את הדגים.
הוא מקנן במושבות צפופות באיים מרוחקים כמו אירופה, אלדברה, אי חג המולד, מדגסקר, כמה איים בצפון אוסטרליה, ניו זילנד, הוואי, פולינזיה הצרפתית, קלדוניה החדשה ועוד. הפתון הוא עוף מונוגמי המקנן על הקרקע, לצד סלעים, צוקים או חפירות בחול. זוג ההורים מביאים מזון לאפרוח בודד שבוקע כעבור חודש ומגיע לבגרות מינית תוך 60 עד 90 יום.
תת-מינים

Phaethon rubricauda rubricauda
Phaethon rubricauda westralis
Phaethon rubricauda roseotinctus
Phaethon rubricauda melanorhynchos
הערות שוליים

↑  פתון אדום-זנב באתר הרשימה האדומה של IUCN
| --- | --- |
בקרת זהויות :  NLI: 987007565861105171  LCCN: sh85112100 
פתונים אדומי-זנב לצד יסעורוניים באיי גלאפגוס.
פרדס

ערך זה עוסק במטע עצי פרי הדר. אם התכוונתם למשמעות אחרת, ראו .
פרדס לימונים בגליל
מכלי פומלה באחד מפרדסי הצפון
קטיף תפוזים בפרדס ברחובות בתחילת המאה ה-20
פרדס הוא מטע שבו גדלים עצי פירות הדר. לעיתים  המילה פרדס משמשת גם לתיאור מטעי פירות אחרים. בישראל, התקיימו בעבר פרדסים רבים, כחלק מכלל החקלאות שהייתה נפוצה בארץ. כיום בעקבות תיעוש ופיתוח פחתו שטחי הפרדסים, אך עדיין קיימים שטחי פרדסים רבים ברחבי הארץ.
אטימולוגיה

המילה "פרדס" נובעת מהמילה הפרסית העתיקה "pairi-daēza" שפירושו "גן תחום (בחומה)". הגנים במזרח הקדום היו שייכים על פי רוב למלך, והכניסה אליהם התאפשרה רק לקרובים אליו ביותר. מאותה המילה נובעים כינויים לועזיים לגן עדן, כגון Paradise באנגלית. פרדסנות היא תורת הגידול של עצי פרי הדר בפרדס.
המילה פרדס מופיעה בתנ"ך כמה פעמים, בהם במגילת שיר השירים פרק ד' פסוק יג': "שְׁלָחַיִךְ פַּרְדֵּס רִמּוֹנִים עִם פְּרִי מְגָדִים כְּפָרִים עִם נְרָדִים" וכן בקהלת פרק ב' פסוק ה' ובנחמיה פרק ב' פסוק ח'.
פרדסנות יהודית בארץ ישראל ובמדינת ישראל

העדות הראשונה לגידול התפוז בארץ ישראל בעת המודרנית היא מאמצע המאה ה-18. הזן "שמוטי" נתגלה אז בארץ ונחשב מיד למשובח ביותר בין זני התפוזים. זן זה הוא כנראה גלגול מקומי של זן אחר שהובא לארץ בימים קדומים. הזן ידוע בעולם כולו בשם "תפוזי Jaffa" והוא נחשב למותג הישראלי הידוע ביותר ברחבי העולם. מלבד ה"שמוטי" מגדלים בארץ גם זני תפוזים אחרים כגון הטבורי (הידוע גם בכינוי וושינגטון), וולנסיה, זאת על מנת להאריך את עונת הפרי, וגם פירות הדר נוספים כגון: אשכולית, אשכולית אדומה (סן רייז), מנדרינה, פומלה, פומלה אדום (צ'נדלר), פומלית (הכלאה בין פומלה ואשכולית הפופולרית מאוד ביפן), לימון, קלמנטינה ואתרוג. את החושחש אפשר למצוא גדל בר במעזבות.
בראשית היה פרדס מונטיפיורי, אחריו באו פרדסי מקווה ישראל, פרדס פלמן בסומיל, פרדס בחריה, פרדס מינקוב ברחובות, פרדסי פתח תקווה וחוות חפציבה.
לאחר הקמת המדינה הפכה הפרדסנות לאחד הענפים החקלאיים הראשיים במשק הישראלי, ופירות ההדר היו למרכיב חשוב ביותר ביצוא לאירופה ובכלכלה המתפתחת. בארץ מתאימים לגידול ההדרים קרקעות החמרה בשרון, אך פרדסי ישראל משתרעים מצפון הארץ ועד לדרומה. פירות הדר נוספים שמקורם אינו בישראל עברו אקלום לתנאי הארץ, והחלו לתת פריים.
אולם בעיית המים החלה מעיקה על הפרדסנים. ההדרים זקוקים להשקיה רבה בקיץ, ומים שסופקו בעבר בשפע מתעלות ניקוז של הביצות או משאיבה יזומה על ידי חברת מקורות למטרה זו, חסרים עתה. בשנות ה-2000 התברר כי לא ניתן עוד להמשיך ולהחזיק בענף בממדיו הנוכחיים, זאת בשל המחסור החמור במים, ולכן החלו מצטמצמים הגידולים. נכון לשנת 2006 בישראל כ-200,000 דונם הדרים, כאשר בשנים האחרונות חלה התאוששות בענף בעקבות מעבר לשימוש במי קולחין, ובאזורים רבים בארץ ניטעים מחדש הדרים. כ-8,000 דונם חדשים ניטעו במהלך שנת 2006, כאשר נטיעות נוספות מתוכננות להתבצע במהלך השנים הבאות. למרות כל האמור לעיל ישראל הייתה למדינה מתועשת, והמרכיב החקלאי בכלכלתה קטן משנה לשנה, ועמו ירדה גם תפארתה של הפרדסנות.
פירות ההדר ובמיוחד התפוזים מישראל ידועים באירופה בטעמם. תפוז הבר, שמקורו אולי בחושחש, מריר וחמצמץ ומתיקותו של התפוז הישראלי היא לא מעט בשל מלאכתם המרובה של חוקרים ומדענים במכון וולקני שבראשון לציון. כיום נרתמו העובדים במכון להציל את ענף הפרדסנות, ולשמר את ימיה של ישראל כארץ ההדרים. נראה כי המאמצים לייצר זנים העמידים לתנאים יובשניים הוכתרו בהצלחה, והפרדסנים שבים לנטוע עצים מן הזן העמיד ולמלא את הארץ בניחוח ההדרים.
בתחילת התפתחות העצים גוזמים אותם הפרדסנים לשם עיצוב צורתם, ובשלב מאוחר יותר לשם הרחקת ענפים יבשים המיותרים והעלולים לשרוט את הפרי ולפגום בו, ודילול נוף העץ כל מספר שנים על מנת לרעננו, לחדשו וכתוצאה מכך לקבל פרי גדול ואיכותי יותר. טיפולים נוספים בפרדס הם הדברת העשבייה בתקופת הקיץ באמצעות ריסוס במרסס מוט או מרסס רובים, כיסוח העשבייה, תיחוח האדמה וריסוק הגזם לאחר עבודת הגיזום (עיבודים אלו נעשים באמצעות טרקטור הרתום לכלים השונים על פי הצורך: מכסחת, מתחחת, מרסקת גזם מרססים שונים וכו'), זיבול אורגני ודישון כימי, הניתן בדרך כלל בצורת הגמעה דרך מערכת ההשקיה, מתן חומרי הזנה שונים הנקלטים דרך עלוות העץ, ומלחמה במחלות ובמזיקים, גם זאת באמצעות ריסוסים שונים. ריסוסי העלווה והפרי בפרדס (הן ריסוסי ההזנה והן ריסוסי המזיקים) נעשים באמצעות מרסס מפוח נגרר הרתום לטרקטור. המועצה לפרי הדר מבצעת באופן תקופתי ריסוסים באמצעות מטוסי ריסוס בכל שטחי ההדרים בארץ, בעיקר להדברת זבוב הים התיכון. בישראל משתף ענף הפרדסנות פעולה ביחד עם ענף הכוורנות, משום שפרחי ההדרים הם מקור מזון חשוב ביותר עבור דבורת הדבש.
ראו גם

מטע
שרה איטה פלמן - "אם הפרדסנות העברית בא"י" או "חלוצת הפרדסנות העברית בארץ ישראל".
לקריאה נוספת

יצחק רוקח, פרדסים מספרים, מסדה, 1970
הערות שוליים

↑  דייויד סלע, השבוע לפני 70 שנה: "הציבור בישראל הפך לבכיין וקנטרן", באתר ישראל היום, 11 בנובמבר 2022
| --- | --- |
בקרת זהויות :  NLI: 987007550831905171  GND: 4317286-6  LCCN: sh85095323  NKC: ph123877
פרידריך אדלר (פוליטיקאי)

| --- | --- |

 לידה:  9 ביולי 1879 וינה, האימפריה האוסטרו-הונגרית 
 פטירה:  2 בינואר 1960 (בגיל 80) ציריך, שווייץ 
 מדינה:  אוסטריה, ציסלייטניה (ארצות אוסטריה) 
 מקום קבורה:  בית הקברות המרכזי בווינה 
 השכלה:  המכון הטכנולוגי של ציריך 
 מפלגה:  המפלגה הסוציאל-דמוקרטית האוסטרית 
 
פרידריך וולפגנג אדלר (בגרמנית: Friedrich Wolfgang Adler;‏ 9 ביולי 1879 - 2 בינואר 1960) היה פוליטיקאי יהודי-אוסטרי ומהפכן סוציאליסטי. ב-1916, בעיצומה של מלחמת העולם הראשונה, התנקש בראש ממשלת אוסטריה הרוזן קרל פון שטירגק (Stürgkh).